सूचना प्रौद्योगिकी (आईटी) दिग्गजों के लिए सितंबर तिमाही भी उम्मीदों पर खरी नहीं उतर पाई और कई कंपनियों ने अपेक्षाकृत कमजोर समझी जाने वाली दिसंबर तिमाही और मार्च तिमाही के लिए भी अनुमान घटा दिए हैं। निफ्टी आईटी सूचकांक में इस साल अब तक महज 4 फीसदी की तेजी से भी यह संकेत मिलता है कि घरेलू आईटी कंपनियों को पिछली कुछ तिमाहियों से चुनौतियों का सामना करना पड़ रहा है। हालांकि इस क्षेत्र में मूल्यांकन उचित स्तर पर आ गया है और ताजा लाभांश/पुनर्खरीद से शेयर कीमतों को मदद मिली है, लेकिन विश्लेषकों का मानना है कि इस पूरे सेक्टर के लिए शेयर-केंद्रित दृष्टिकोण ही मौजूदा समय में बेहतर दांव साबित हो सकता है।